Firayim Ministan Koriya ta Kudu Yayi Murabus
Labarai Firayim Ministan Koriya ta Kudu Yayi Murabus Afrilu 27, 2014
​Fadar Shugabar Koriya Ta Kudu Park Geun-Hye ta ce Shugabar za ta amince da murabus din Firayim Minista, to amma sai an shawo kan matsalolin da su ka biyo bayan hatsarin jirgin ruwan Sewol.
WASHINGTON, DC — Firayim Minista Chung Hong-won ya gabatar da takardar murabus dinsa da safiyar yau Lahadi, sanadiyya irin yadda jama'a su ka nuna rashin jin dadinsu da matakan da gwamnatinsa ta dauka, game da hatsarin jirgin ruwan na ran 16 ga watan nan na Afrilu, da ya yi sanadin mutuwa ko bacewar mutane sama da 300.
Mr. Chung wanda ke cikin alamar zullumi, ya sanar da murabus dinsa ne a wani jawabin da aka yada ta gidan talabijin da safiyar yau dinnan Lahadi, inda ya ce "cigaba da zama na a wannan mukamin wani babban dauyi ne ga wannan gwamnatin." Da ma a kasar Koriya matsayin Firayim Minista na je ka na yi ka ne. Shugaban kasa ne ke da akasarin ikon.
Shi dai wannan jirgin ruwan mai nauyin ton 6,800 mai suna Sewol na dauke ne da daruruwan 'yan makaranta da malamansu da ke kan hanyarsu ta ziyartar tsibirin Jeju da ke Kudu maso yammacin kasar, yayayin da ya yi hatsari ya nitse.
Koriya ta Arewa Ta Kama Ba'Amurke
VOA60 Duniya: Koriya ta Kudu, Mayu 2, 2014
Obama na Gargadin Koriya ta Arewa
Amurka Da Koriya Ta Kudu Sun Kara Shirin Ko-Ta-Kwana
Koriya Ta Arewa Ta Ce Zata Abkawa Koriya Ta Kudu
Koriya Ta Kudu Ta Kalubalanci Koriya Ta Arewa
Koriya ta Arewa ta yi Harbi Cikin Ruwayen Koriya ta Kudu
Shugaban Amurka Yace Donald Trump Yana Kara Nuna Rashin Cancantar Maye Gurbinsa
Jihar Sokoto Ta Kaddamar da Dokar Ta Baci Kan Ilimi
Direbobi da Fasinjoji Sun Kai Kukansu Ga Shehun Borno
Wasu NGO Sun Bukaci Hukumar EFCC Ta Kara Bayanin Ayyukanta A Shiyar Kano
Yau Ce Ranar Fakarwa Akan Cutar Shan Inna ko Polio
A Nijar Wata Kungiyar NGO Ta Horas da Mata Domin Cigabansu